<classify> MAHAKAMA ya Hakimu Mkazi Kisutu, Dar es Salaam imemuachia huru Mkurugenzi Mtendaji wa Shirika la Maendeleo ya Petroli TPDC, James Mataragio na wenzake waliokuwa wakikabiliwa na kesi ya matumizi mabaya ya madaraka baada ya Mkurugenzi wa Mashitaka nchini DPP kutokuwa na nia ya kuendelea na kesi dhidi yao.Mbali na Mataragio wengine walioachiwa huru ni George Seni, aliyekuwa Kaimu Meneja wa Uvumbuzi, Welington Hudson, aliyekuwa Mkuu wa Kitengo cha Manunuzi na Utawala, Kelvin Komba aliyekuwa Mkurugenzi wa Mkondo wa Juu na Edwin Riwa, aliyekuwa Kaimu Mkurugenzi wa Mipango.Mataragio ambaye hakuwepo mahakamani jana alikaa nje ya ofisi kwa takribani miaka mitatu kupandishwa kizimbani kwa tuhuma za matumizi mabaya ya madaraka na hivi karibuni Rais John Magufuli aliagiza arejeshwe katika nafasi yake.Wakili wa Serikali Mwandamizi, Wankyo Simon alidai mbele ya Hakimu Mkazi Mfawidhi, Kelvin Mhina kuwa DPP aliomba kuondoa kesi hiyo tangu Julai 10, mwaka huu.DPP kwa niaba ya Jamuhuri amesema hakusudii kuendelea kuwashitaki washitakiwa hao katika kesi hii na akaomba iondolewe chini ya kifungu cha 91 1 cha Sheria ya Makosa ya Jinai CPA Sura ya 20, alidai Simon.Baada ya kueleza hayo, Hakimu Mhina aliwaachia huru washitakiwa hao chini ya sheria hiyo.Katika mashitaka yao wanadaiwa kati ya Aprili 8, 2015 na Juni 3, 2016, wakiwa watumishi wa umma na waajiriwa wa TPDC kwa nafasi zao, wakati wakitimiza majukumu yao kwa makusudi walitumia madaraka vibaya.Pia wanadaiwa walibadilisha na kupitisha bajeti na Mpango wa Ununuzi wa Mwaka 20142015 na 20152016 kwa kuingiza ununuzi wa kifaa cha utafiti cha Airborne Gravity Gradiometer Survey, katika Ziwa Tanganyika bila ya kupata kibali cha Bodi ya Wakurugenzi ya shirika hilo.Inadaiwa kwa kufanya hicho, walikiuka kifungu cha 492 cha Sheria ya Manunuzi ya Umma ya Mwaka 2011 huku ikidaiwa kwamba lengo lilikuwa ni kujipatia manufaa yasiyo halali ya Dola za Marekani milioni 3.2 ambazo ni sawa na Sh bilioni 7.2.  <topic>: kitaifa 